cyanic-selkie/wikianc huggingface dataset:
Αριστομένης (ο Ακαρνάν)
Εντούτοις, λίγο αργότερα ανέλαβε ο Αριστομένης επίτροπος του ανήλικου βασιλέα ο οποίος αναπάντεχα διακρίθηκε για τη σοφία και τη σύνεση με την οποία άσκησε την εξουσία. Κατά το χρόνο που βρισκόταν επικεφαλής του κράτους, οι Σκόπας και Δικαίαρχος, δυο ισχυροί στρατιωτικοί που διεκδίκησαν το θρόνο προκάλεσαν επαναστατικό κίνημα, με συνέπεια να θανατωθούν. Εξ αυτού όμως του γεγονότος και προκειμένου να προλάβει άλλο κίνημα αναγκάσθηκε ο Αριστομένης να προκαλέσει τα λεγόμενα "ανακλητήρια" δηλαδή την ενηλικίωση του 14χρονου τότε Πτολεμαίου και την ανακηρυξή του Βασιλεύς Πτολεμαίος Ε΄. (196 π.Χ.).
Ο Αριστομένης, έπειτα απ΄ αυτά τιμήθηκε ιδιαίτερα από τον Βασιλέα ενώ υπήρξε ιδιαίτερα ανοιχτός και ειλικρινής σύμβουλος απέναντί του, πλην όμως η υπέρμετρη ελευθεροστομία του τον έφερε σιγά - σιγά σε δυσμένεια του Βασιλέως. Τελικά σε κάποιο ξέσπασμα ο νεαρός Βασιλεύς δεν μπόρεσε να συγκρατηθεί όπου και διέταξε τον Αριστομένη να πιει δηλητήριο το 192 π.Χ.
Πηγές
Κατηγορία:Αρχαίοι Έλληνες πολιτικοί Κατηγορία:Αρχαίοι Αιτωλοακαρνάνες
Κοινή εξωτερική πολιτική και πολιτική ασφάλειας
Η Κοινή εξωτερική πολιτική και πολιτική ασφάλειας (ΚΕΠΠΑ), ιδρύθηκε ως ο δεύτερος από τους τρεις Πυλώνες της Ευρωπαϊκής Ένωσης στη Συνθήκη του Μάαστριχτ το 1992 και επεκτάθηκε από τη Συνθήκη του Άμστερνταμ το 1999. Διαδέχτηκε την Ευρωπαϊκή Πολιτική Συνεργασία.
Η ΚΕΠΠΑ θεωρεί το ΝΑΤΟ ως υπεύθυνο για την εδαφική άμυνα της Ευρώπης, ενώ η ΕΕ από το 1999 είναι υπεύθυνη για την διατήρηση της ειρήνης, τη διατήρηση των συμφωνιών κ.ά
Ιστορία
Η συνεργασία σε διεθνείς διαπραγματεύσεις, υπό την Κοινή Εμπορική Πολιτική, ισχύει από τότε που δημιουργήθηκε η Κοινότητα. Η ΚΕΠΠΑ εμφανίστηκε για πρώτη φορά στην δημιουργία της Ευρωπαϊκής Πολιτικής Συνεργασίας το 1970. Η Ευρωπαϊκή Πολιτική Συνεργασία ήταν μια ανεπίσημη διαδικασία στην οποία τα κράτη μέλη λάμβαναν αποφάσεις εξωτερικών ζητημάτων και προωθούσαν τις κοινές πολιτικές. Συστήθηκε επίσημα στην τότε Ευρωπαϊκή Κοινότητα από τη Τελική Πράξη και αργότερα μετονομάσθηκε σε "Κοινή εξωτερική πολιτική και πολιτική ασφάλειας" από τη Συνθήκη του Μάαστριχτ.
Η Συνθήκη του Μάαστριχτ δίνει στην ΚΕΠΠΑ τη δυνατότητα να προωθήσει τα συμφέροντα της ΕΕ καθώς και τα συμφέροντα ολόκληρης της διεθνούς κοινότητας. Αυτό περιλαμβάνει την προώθηση της διεθνούς συνεργασίας, του σεβασμού των ανθρωπίνων δικαιωμάτων, τη δημοκρατία καθώς και τον κανόνα των νόμων.
Στόχοι
Σύμφωνα με τη Συνθήκη του Μάαστριχτ, Άρθρο Ι.1, οι στόχοι της ΕΕ σε θέματα εξωτερικής πολιτικής και πολιτικής ασφαλείας είναι οι εξής:
''Τα κράτη μέλη υποστηρίζουν ενεργά και χωρίς επιφύλαξη την κοινή εξωτερική πολιτική και πολιτική ασφαλείας της Ένωσης, με πνεύμα αμοιβαίας πίστης και αλληλεγγύης. Απέχουν από κάθε δράση αντίθετη προς τα συμφέροντα της Ένωσης ή ικανή να θίξει την αποτελεσματικότητά της ως δύναμης με συνοχή στις διεθνείς σχέσεις. Το Συμβούλιο μεριμνά για την τήρηση αυτών των αρχών.''
Μέλλον
Σύμφωνα με την Συνθήκη της Λισαβόνας, η θέση του Ύπατου Εκπροσώπου θα συγχωνευθεί με τη θέση του Ευρωπαϊκού Επιτρόπου Εξωτερικών Σχέσεων δίνοντας του έτσι τη θέση του αντιπροέδρου της Επιτροπής. Η θέση θα μετονομασθεί σε "Ύπατος Εκπρόσωπος της Ένωσης για Θέµατα Εξωτερικής Πολιτικής και Πολιτικής Ασφαλείας". Το σύστημα των πυλώνων θα καταργηθεί, φέρνοντας την εξωτερική πολιτική κάτω από ένα υπερεθνικό έλεγχο.
Εξωτερικοί σύνδεσμοι
Εξωτερική
Παύλος Σιδηρόπουλος
Ο Παύλος Σιδηρόπουλος (Αθήνα, 27 Ιουλίου 1948 – Νέος Κόσμος, Αθήνα, 6 Δεκεμβρίου 1990) ήταν Έλληνας τραγουδιστής, στιχουργός, συνθέτης και ηθοποιός. Ξεκίνησε τη μουσική του καριέρα στο ντουέτο Δάμων και Φιντίας και συνεργάστηκε επίσης με τα Μπουρμπούλια, καθώς και με τον συνθέτη Γιάννη Μαρκόπουλο. Κατά τη διάρκεια της δεκαετίας του ΄80 συνεργάστηκε με το συγκρότημα Απροσάρμοστοι. Πέθανε σε ηλικία 42 ετών από υπερβολική δόση ηρωίνης.
Θεωρείται ως ένας από τους σημαντικότερους εκπρόσωπους της ελληνικής ροκ μουσικής σκηνής και το άλμπουμ του Φλου που συνηχογράφησε με το συγκρότημα Σπυριδούλα από τα χαρακτηριστικά ηχογραφήματα του είδους.
Πρώτα χρόνια
Ο Παύλος Σιδηρόπουλος γεννήθηκε στις 27 Ιουλίου 1948 στην Αθήνα σε ευκατάστατη οικογένεια. Ο πατέρας του Κώστας καταγόταν από μεγαλοαστική οικογένεια καπνεμπόρων του Πόντου και είχε τη βιοτεχνία παραγωγής χαρτιού ΕΛΦΩΤ, όμως πολιτικά ανήκε στην Αριστερά. Από την πλευρά της μητέρας του, Τζένης, ήταν δισέγγονος του Αλέξη Ζορμπά και ανιψιός της πεζογράφου και παιδαγωγού Έλλης Αλεξίου και της Γαλάτειας Καζαντζάκη, λογοτέχνιδος και πρώτης συζύγου του συγγραφέα Νίκου Καζαντζάκη. Μέχρι τα έξι του χρόνια η οικογένειά του έμεινε στη Θεσσαλονίκη, στο σπίτι του παππού του, ενώ μετά τη γέννηση της αδερφής του Μελίνας η οικογένεια μετεγκαταστάθηκε στην Αθήνα, αρχικά στα Πατήσια και από το 1970 μέχρι το 1984 στην οδό Ιωάννου Δροσοπούλου της Κυψέλης.
Ο πυρήνας της οικογένειας ήταν η μητέρα Τζένη με τα δύο παιδιά να είναι πολύ δεμένα μαζί της. Σαν μαθητής ο Σιδηρόπουλος έπαιρνε καλούς βαθμούς χωρίς να είναι ιδιαίτερα μελετηρός. Ο Σιδηρόπουλος ήρθε σε επαφή με το ροκ κάπου στα μέσα της δεκαετίας του '60 μέσα από τις επιτυχίες των Animals και έγινε φανατικός ακροατής της νέας μουσικής, πηγαίνοντας σε συναυλίες ελληνικών συγκροτημάτων της εποχής όπως οι Charms.
Τελειώνοντας τη δευτεροβάθμια εκπαίδευση το 1967, πέρασε στο Μαθηματικό Τμήμα του Αριστοτέλειου Πανεπιστημίου Θεσσαλονίκης. Στη Θεσσαλονίκη ήταν συμφοιτητής και συγκάτοικος με τον μετέπειτα τραγουδοποιό Βαγγέλη Γερμανό. Την περίοδο εκείνη ο Σιδηρόπουλος έπαιζε κρουστά και μαζί με τον Γερμανό έπαιζαν συχνά μουσική. Παράλληλα, κυκλοφορούσε στη ροκ σκηνή της πόλης, παρακολουθώντας συχνά το συγκρότημα Μακεδονομάχοι, αλλά χωρίς να δίνει την εντύπωση πως θα ασχολούταν ενεργά με τη μουσική δημιουργία. Σε μια έντονα πολιτικοποιημένη περίοδο, λόγω της χούντας, ο Σιδηρόπουλος ένοιωθε απογοητευμένος από τις φοιτητικές οργανώσεις της εποχής, ενώ σταδιακά εγκατέλειψε τις σπουδές του.
Ξεκίνημα της καριέρας στη μουσική
Το 1969, ο Σιδηρόπουλος γνώρισε τον Παντελή Δεληγιαννίδη, τότε κιθαρίστα των Olympians, σε μια συναυλία τους και αμέσως δέθηκαν, συνειδητοποιώντας πως ταιριάζουν τα μουσικά τους γούστα. Κατέβηκαν στην Αθήνα και αποφάσισαν να δημιουργήσουν το συγκρότημα-ντουέτο Δάμων και Φιντίας, όνομα εμπνευσμένο από τους δύο ομώνυμους πιστούς φίλους. Ήρθαν σε επαφή με τον Τάσο Φαληρέα, τότε ιδιοκτήτη δισκάδικου και σύμβουλου της δισκογραφικής εταιρείας Λύρα, όπου και κυκλοφόρησαν το σινγκλ 45 στροφών Το ξέσπασμα / Ο κόσμος τους. Το 1971, έπαιξαν στον συναυλιακό χώρο Κύτταρο, σε μια σειρά από συναυλίες μαζί με τους Socrates και Εξαδάκτυλος. Την ίδια χρονιά συμμετείχαν με δύο κομμάτια στον δίσκο Ζωντανοί στο Κύτταρο. Στο Κύτταρο γνωρίστηκαν με τους Θανάση Γκαϊφύλλια και Δημήτρη Πουλικάκο, αλλά και με τα Μπουρμπούλια, που έπαιζαν με τον Διονύση Σαββόπουλο.
Συμμετοχή στα Μπουρμπούλια
Το 1972, τα Μπουρμπούλια είχαν έρθει σε ρήξη με τον Σαββόπουλο και, στη συνέχεια, δύο από τα μέλη τους αποχώρησαν. Οι Σιδηρόπουλος και Δεληγιαννίδης τους αντικατέστησαν και συνενώθηκαν στο συγκρότημα μαζί με τα δύο εναπομείναντα μέλη, τον Νίκο Τσιλογιάννη (ντραμς) και τον Βασίλη Ντάλα (μπάσο). Το νέο σχήμα των Μπουρμπουλιών ξεκίνησε να εμφανίζεται ζωντανά σε διάφορους χώρους της Αθήνας. Λίγο μετά κυκλοφόρησε τον δίσκο 45 στροφών Ο Ντάμης ο σκληρός, ο οποίος αρχικά ονομαζόταν Ο Ντάμης ο ληστής, αλλά η δισκογραφική εταιρεία ζήτησε αλλαγή του τίτλου για να αποφύγει προβλήματα με τη λογοκρισία. Το συγκρότημα όμως δεν κατάφερε να βρει εταιρεία για να κυκλοφορήσει δίσκο μεγάλης διάρκειας, ενώ μια μαγνητοσκοπημένη τους εμφάνιση για την εκπομπή του Νίκου Μαστοράκη Δισκοθήκη για νεολαία κόπηκε από τη λογοκρισία. Στην Αθήνα δεν υπήρχαν ευκαιρίες για ζωντανές εμφανίσεις ύστερα και από την άρνηση του Σαββόπουλου να συνεργαστεί μαζί τους. Πήγαν στη Θεσσαλονίκη το καλοκαίρι του 1973 προσπαθώντας να κάνουν ένα νέο ξεκίνημα εκεί, αλλά τα έσοδα από τις συναυλίες ήταν χαμηλά. Ο Δεληγιαννίδης έφυγε σύντομα για την Αγγλία και στις αρχές του 1974 το συγκρότημα διαλύθηκε. Λίγο μετά ο Σιδηρόπουλος επέστρεψε στην Αθήνα, ύστερα από παράκληση της οικογένειάς του που πήγε να τον βρει, και εργάστηκε για λίγο στην επιχείρηση του πατέρα του.
Συνεργασία με τον Μαρκόπουλο
Κατά τη διάρκεια της έντονα πολιτικοποιημένης περιόδου της μεταπολίτευσης που ακολούθησε την πτώση της χούντας το 1974 το ενδιαφέρον του κοινού είχε επικεντρωθεί στο πολιτικό τραγούδι και το ροκ είχε περάσει στο περιθώριο. Λίγους μήνες μετά από την επιστροφή του στην Αθήνα ο Σιδηρόπουλος συνεργάστηκε με τον συνθέτη Γιάννη Μαρκόπουλο. Συμμετείχε ως τραγουδιστής σε τρεις δίσκους του, τα έργα Θεσσαλικός κύκλος (1974), και Οροπέδιο (1976), ενώ είχε και μια ελάχιστη συμμετοχή σε ένα τραγούδι του δίσκου Ανεξάρτητα (1975). Παράλληλα έκανε μουσικές και θεατρικές εμφανίσεις στις συναυλίες του Μαρκόπουλου. Στις 4 και 6 Οκτωβρίου του 1976 ο συνθέτης πραγματοποίησε συναυλίες στο Ηρώδειο, με τη συμμετοχή του Σιδηρόπουλου, οι οποίες μαγνητοσκοπήθηκαν και ηχογραφήθηκαν αλλά κυκλοφόρησαν μόλις το 1990. Έτσι έκλεισε η πρώτη περίοδος της συνεργασίας του με τον Μαρκόπουλο, στην οποία ο Σιδηρόπουλος τα επόμενα χρόνια θα αναφερόταν αρνητικά σε συνεντεύξεις του, χαρακτηρίζοντας την μια νεκρή περίοδο για τον ίδιο. Όμως αργότερα, στα τέλη του 1986, οι δύο τους θα συνεργάζονταν ξανά, καθώς ο Σιδηρόπουλος ερμήνευσε τέσσερα τραγούδια και δύο ποιήματα στον δίσκο του συνθέτη Τολμηρή επικοινωνία (1987).
Αν και ο Σιδηρόπουλος ένοιωθε καλλιτεχνικά τελματωμένος κατά τη διάρκεια της συνεργασίας του με τον Μαρκόπουλο, η περίοδος εκείνη ήταν σημαντική για την προσωπική του ζωή. Την άνοιξη του 1976 πήρε απαλλαγή από τη στρατιωτική θητεία για ψυχολογικούς λόγους. Λίγο αργότερα, μέσα από μια σύντομη σχέση με μια κοπέλα ονόματι Κάθυ, για την οποία έγραψε το τραγούδι «Για την Κ», ο Σιδηρόπουλος θα γνώριζε τη συμμαθήτριά της Γιόλα Αναγνωστοπούλου με την οποία θα έμεναν μαζί μέχρι το 1980. Κατά την περίοδο της σχέσης του με την Αναγνωστοπούλου φαίνεται να ξεκίνησε να κάνει χρήση ηρωίνης.
Ηχογράφηση του Φλου
Στα μέσα της δεκαετίας του '70 ο Σιδηρόπουλος είχε ηχογραφήσει ένα τραγούδι για τον ιστορικό δίσκο του φίλου του Δημήτρη Πουλικάκου Μεταφοραί εκδρομαί ο Μήτσος που κυκλοφόρησε το 1976. Στις 6 Νοεμβρίου του 1977 ο Πουλικάκος είδε ζωντανά το συγκρότημα Σπυριδούλα στο κινηματοθέατρο Κνωσός. Γνωρίζοντας πως ο Σιδηρόπουλος έψαχνε μουσικούς για να ηχογραφήσει τις συνθέσεις του, του πρότεινε να τους συναντήσει. Αρχικά ο Σιδηρόπουλος συνεργάστηκε σε προσωρινή βάση με το συγκρότημα, ερμηνεύοντας διασκευές ξένων τραγουδιών στις συναυλίες τους στην επαρχία. Η συνεργασία τους οριστικοποιήθηκε τον Ιούνιο του 1978 με σκοπό την ηχογράφηση του άλμπουμ Φλου.
Το συγκρότημα και ο Σιδηρόπουλος ξεκίνησαν εντατικές πρόβες επάνω στα κομμάτια του δίσκου στο κλαμπ Χόμπι που τους είχε παραχωρηθεί. Τον Οκτώβριο μπήκαν στο στούντιο και ηχογράφησαν αρχικά ένα ντέμο με δύο κομμάτια, τα «Μπάμπης ο Φλου» και «Ξέσπασμα», με το τελευταίο να είναι διασκευή ενός κομματιού που είχε ηχογραφήσει ο Σιδηρόπουλος με τους Δάμων και Φιντίας. Μέσα από τη γνωριμία του Σιδηρόπουλου με τον Θοδωρή Σαραντή, τότε υπεύθυνου ξένου ρεπερτορίου της ΕΜΙΕΛ (τέως Columbia), ήρθε σε επαφή με τον διευθυντή της εταιρείας Γιώργο Πετσίλα ο οποίος συμφώνησε να κυκλοφορήσει το δίσκο. Την παραγωγή του δίσκου ανέλαβε ο Σαραντής με βοηθό τον Μάνο Ξυδού και οι ηχογραφήσεις έγιναν στα στούντιο της Columbia στη Ριζούπολη. Συμμετείχε μια σειρά έμπειρων μουσικών που γνωρίζονταν για χρόνια με τον Σιδηρόπουλο όπως οι Νίκος Πολίτης (κατά καιρούς μέλος του Εξαδάκτυλου και των Socrates), ο Δημήτρης Πολύτιμος (MGC και Εξαδάκτυλος) και ο Γιώργος Μαγκλάρας που έπαιξε ηλεκτρικό βιολί στο ψυχεδελικό «Η ώρα του Stuff», το πρώτο τραγούδι του Σιδηρόπουλου που αναφέρεται στα ναρκωτικά. Στο κομμάτι αυτό έκανε φωνητικά η Δήμητρα Γαλάνη χωρίς όμως να αναφέρεται το όνομα της γιατί είχε μόλις αλλάξει δισκογραφική εταιρεία. Οι ηχογραφήσεις σύμφωνα με μαρτυρίες ήταν δύσκολες με τον Σιδηρόπουλο να έρχεται σε ρήξη με το άπειρο συγκρότημα, εν μέρει λόγω των προβλημάτων εθισμού που ήδη είχε.
Ο δίσκος κυκλοφόρησε καθυστερημένα τον Μάιο του 1979. Η υποδοχή του από τον ειδικό τύπο ήταν γενικά θετική. Οι πωλήσεις όμως ήταν απογοητευτικές και δεν ξεπέρασαν τις 5.000. Τα επόμενα χρόνια όμως η αποδοχή και οι πωλήσεις του Φλου θα αυξάνονταν θεαματικά, με το δίσκο να κάνει διαρκείς επανεκδόσεις, ενώ το 1992 ψηφίστηκε από τους συντάκτες του περιοδικού Ποπ & Ροκ ως το «καλύτερο άλμπουμ στην ιστορία της ελληνικής ροκ σκηνής». Οι Σπυριδούλα με τον Σιδηρόπουλο έκαναν μια σειρά ζωντανών συναυλιών για την υποστήριξη του δίσκου όμως λίγους μήνες μετά οι δρόμοι τους χώρισαν, πιθανόν γιατί οι Σπυρόπουλοι ήθελαν να ακολουθήσει το συγκρότημα μια πιο ξεκάθαρη πολιτική γραμμή.
Εταιρεία Καλλιτεχνών και συνεργασία με τους Απροσάρμοστους
Το καλοκαίρι του 1979 ο Σιδηρόπουλος είχε μείνει χωρίς συγκρότημα και κατά καιρούς τζάμαρε με τον Τόλη Μαστρόκαλο και τον κιθαρίστα Θόδωρο (Τέρρυ) Παπαντίνα, τέως μέλος των Μακεδονομάχων τους οποίους ακολουθούσε φανατικά ο Σιδηρόπουλος στα φοιτητικά του χρόνια στη Θεσσαλονίκη. Αποφάσισαν να φτιάξουν συγκρότημα και στο σχήμα προστέθηκαν οι Στίλπων Νέστορας (ρυθμική κιθάρα)  και ο Γιώτης Μπαγκάλας (ντραμς). Ο Μπαγκάλας έμεινε λιγότερο από ένα μήνα και τον αντικατέστησε ο Τζίμης Τζιμόπουλος, τέως μέλος των Idols. Ο τελευταίος πρότεινε και το όνομα Art Associations για το συγκρότημα αλλά ο Σιδηρόπουλος επέμεινε να ελληνοποιηθεί σε Εταιρεία Καλλιτεχνών. Το γκρουπ πραγματοποίησε μια σειρά ζωντανών εμφανίσεων όπου έπαιζε διασκευές ξένων κομματιών και μερικά τραγούδια από το Φλου αλλά δεν κυκλοφόρησε δίσκο. Ένα όμως τραγούδι από αυτήν την περίοδο, το «Clown», θα περιλαμβανόταν στον κατοπινό δίσκο του Σιδηρόπουλου Zorba the freak.
Το 1980 ο Παύλος Σιδηρόπουλος κατέληξε σε ένα σχήμα που με λίγες αλλαγές παίζει μαζί του μέχρι το τέλος, τους Απροσάρμοστους. Μαζί ηχογραφούν μια σειρά σημαντικών δίσκων και έχουν συνεχή ζωντανή παρουσία. Το 1982 κυκλοφορούν το Εν λευκώ. Τα τραγούδια «Η» και «Αντεργκράουντ με στρας» λογοκρίνονται, για «προτροπή στη χρήση ναρκωτικών» και το τραγούδι «Ύστατη στιγμή» για «προσβολή της δημοσίας αιδούς». Το 1985 κυκλοφορούν το Zorba the freak. Ο Παύλος Σιδηρόπουλος συνεργάζεται με το συγκρότημα Τερμίτες (Λαυρέντης Μαχαιρίτσας – Αντώνης Μιτζέλος) το 1983-4 και 1986-7 στο Rodeo club (μαζί με τoν Ζωρζ Πιλαλί και την Κρίστη Στασινοπούλου) με συγκλονιστικές ροκ παραστάσεις, επίσης το 1985 σε συναυλίες με το «Rock In Athens» όπως και σε συναυλίες σε πολλές πόλεις της Ελλάδος με τίτλο «Ήχοι του Χειμώνα» όπου μοιράστηκε την σκηνή με τους Τερμίτες. (συναυλίες που διοργάνωσε το τότε Υφυπουργείο Νέας Γενιάς και Αθλητισμού από το 1983 ως το 1988). Το 1987 πραγματοποιεί μια συγκλονιστική εμφάνιση στο Ηρώδειο στη συναυλία του Γιάννη Μαρκόπουλου Τολμηρή επικοινωνία -που κυκλοφόρησε και σε δίσκο με αυτό τον τίτλο- ερμηνεύοντας τραγούδια σε στίχους του Δημήτρη Βάρου και απαγγέλοντας ποιήματα του ιδίου από το βιβλίο Θηρασία. Το 1988 συμμετέχει στο δίσκο Ηλεκτρικός Θησέας (μουσική Γιάννης Μαρκόπουλος, στίχοι Δημήτρης Βάρος). Το 1989 κυκλοφορεί το Χωρίς μακιγιάζ (ηχογραφημένος ζωντανά στο συναυλιακό χώρο Μετρό).
Μεταθανάτιες κυκλοφορίες
Τραγούδια από την τελευταία ηχογραφημένη συναυλία του Παύλου Σιδηρόπουλου με τους Απροσάρμοστους, που πραγματοποιήθηκε στο Αν Club στην Αθήνα στις 16-17 και 23-24 Μαρτίου του 1990, κυκλοφόρησαν τον Οκτώβριο του 2017 σε συλλεκτική έκδοση βινυλίου με τη συγκατάθεση των φίλων και συνεργατών του Παύλου Σιδηρόπουλου, Οδυσσέα Γαλανάκη, Αλέκου Αράπη και Κυριάκου Δαρίβα.
Εξωτερικοί σύνδεσμοι
Κατηγορία:Έλληνες ροκ μουσικοί Κατηγορία:Έλληνες στιχουργοί Κατηγορία:Έλληνες τραγουδοποιοί Κατηγορία:Έλληνες άνδρες τραγουδιστές
Δημάρατος (αποσαφήνιση)
Το ελληνικό όνομα Δημάρατος ή Δημάρετος ή Δαμάρετος μπορεί να αναφέρεται σε κάποιο από τα παρακάτω πρόσωπα:
Ούτε σε αυτή την περίπτωση
thumb|400px|[[Οι Συμφορές του Πολέμου, Νο.36: Tampoco (Ούτε σε αυτή την περίπτωση), Φρανθίσκο Γκόγια, περ. 1808-1814, 15,5 x 20,6 εκ. (εικόνα)/ 24,9 x 34,1 εκ. (χαρτί)]] Το έργο Ούτε σε αυτή την περίπτωση (Ισπανικά: Tampoco) είναι το 36ο από τη σειρά χαρακτικών Οι Συμφορές του Πολέμου του Ισπανού καλλιτέχνη Φρανθίσκο Γκόγια. Ο Γκόγια δεν αποκάλυψε που αποσκοπούσε η δημιουργία αυτών των χαρακτικών, ωστόσο οι ιστορικοί της τέχνης θεωρούν τη σειρά ως μια εικαστική διαμαρτυρία κατά της βίας της επανάστασης της 2ας Μαΐου του 1808, τον ακόλουθο πόλεμο της Ιβηρικής Χερσονήσου κατά την περίοδο 1808-1814, και την οπισθοχώρηση του φιλελευθερισμού μετά την παλινόρθωση της μοναρχίας των Βουρβόνων.
Το έργο
thumb|200px|left| Οι κρεμασμένοι, Ζαν Καλό, οξυγραφία (γραμμική), 8.2×18.6, Μουσείο Καλών Τεχνών του Πανεπιστημίου του Μίσιγκαν ([[Ανν Άρμπορ). Οι θηριωδίες και οι συμφορές που συνοδεύουν κάθε πόλεμο είχαν ήδη αποτυπωθεί στα χαρακτικά του Ζαν Καλό. Οι εκτελεσμένοι, οι οποίοι σύμφωνα με το συνοδευτικό κείμενο είναι ληστές, έχουν κρεμαστεί από δύο κλαδιά του δέντρου με συμμετρικό σχεδόν τρόπο. Μια ιδιότυπη όσο και μακάβρια τάξη φαίνεται να επικρατεί σε αυτή τη σκηνή μαζικής εκτέλεσης. ]] Ο τίτλος του συγκεκριμένου έργου σχετίζεται άμεσα με τον τίτλο του προηγούμενου (35ου) χαρακτικού της σειράς, Κανείς δεν ξέρει γιατί. Εδώ ο Γκόγια δίνει έμφαση στον κεντρικό άξονα της σύνθεσης, ο οποίος είναι ο κρεμασμένος. Η σημασία του τοπίου είναι μειωμένη καθώς η μορφή του νεκρού δεσπόζει σε πρώτο πλάνο. Όλα εδώ μοιάζουν να έχουν χάσει το νόημά τους. Ο Γάλλος στρατιώτης παρακολουθεί τον κρεμασμένο Ισπανό χωρικό ψύχραιμος, δίχως να δείχνει ικανοποίηση αλλά ούτε και μίσος για τον αντίπαλο. Δείχνει να προβληματίζεται για τη ματαιότητα του πολέμου. Η μεγάλη πέτρα στην οποία ακουμπά τον αγκώνα του προοριζόταν, προφανώς, να φιλοξενήσει κάποια επιγραφή, η οποία όμως δεν προστέθηκε ποτέ. To 1633 ο Ζαν Καλό είχε απεικονίσει μια μαζική εκτέλεση διά απαγχονισμού κατά τη διάρκεια του τριακονταετούς πολέμου. Εδώ ο κεντρικός άξονας είναι το δέντρο και δίνεται περισσότερη έμφαση στο φόντο. Όπως αναφέρεται στους στίχους που συνοδεύουν το χαρακτικό πρόκειται για ληστές που είναι άξιοι της μοίρας τους. Διακόσια περίπου χρόνια αργότερα, ο Γκόγια εστιάζει στην αγριότητα και τη ματαιότητα του συμβάντος δίχως να παίρνει το μέρος κανενός.
Παραπομπές
Κατηγορία:Χαρακτικά του Φρανθίσκο Γκόγια Κατηγορία:Εκθέματα του Μουσείου του Πράδο (Μαδρίτη) Κατηγορία:Εκθέματα στο Βρετανικό Μουσείο
Εθνικός Πειραιώς (καλαθοσφαίριση)
Ο Εθνικός Όμιλος Φιλάθλων Πειραιώς - Φαλήρου είναι ελληνικό αθλητικό σωματείο που δραστηριοποιείται στην περιοχή του Πειραιά και ειδικότερα στη συνοικία της Καστέλλας. Επίσημο έτος ίδρυσής του είναι το 1923 και οι αθλητές του αγωνίζονται με χρώματα το μπλε και το λευκό. Το τμήμα καλαθοσφαίρισης, παρόλο που δεν έχει ποτέ αγωνιστεί στο υψηλότερο επίπεδο της ιεραρχίας των ανδρικών Πρωταθλημάτων, μετρά δεκαετίες ιστορίας και πολυάριθμες συμμετοχές τόσο σε Εθνικές Κατηγορίες όσο και στο Κύπελλο Ελλάδος. Καλλιεργεί τμήματα τόσο ενηλίκων όσο και νεαρότερων ηλικιακά αθλητών. Διαθέτει τη νομική μορφή ερασιτεχνικού σωματείου. Στο έμβλημά του απεικονίζεται η παραδοσιακή γαλανόλευκη ασπίδα του μητρικού σωματείου με φόντο μια μπάλα καλαθοσφαίρισης. Ιστορική έδρα του τμήματος είναι το Κλειστό Γυμναστήριο «Πέτρος Καπαγέρωφ», ευρύτερα γνωστό ως «Παπαστράτειο». Ωστόσο το 2007 κρίθηκε ακατάλληλο λόγω προβλημάτων στατικής επάρκειας, με αποτέλεσμα ο σύλλογος να μετακομίσει σε άλλες έδρες, με πιο πρόσφατη το Κλειστό Γυμναστήριο «Παναγιώτης Σαλπέας» στο Χατζηκυριάκειο, χωρητικότητας περίπου 1.000 θεατών.
Έδρα
Ο Εθνικός Πειραιώς - Φαλήρου δραστηριοποιείται στην περιοχή του Πειραιά και ειδικότερα στη συνοικία της Καστέλλας. Ιστορική έδρα του τμήματος είναι το Κλειστό Γυμναστήριο «Πέτρος Καπαγέρωφ», ευρύτερα γνωστό ως «Παπαστράτειο». Το γυμναστήριο κατασκευάστηκε το 1966 σε χώρο επί των οδών Φωκίωνος και Γραβιάς που παραχωρήθηκε από το Δήμο Πειραιά στη Γενική Γραμματεία Αθλητισμού. Το Γυμναστήριο διέθετε άδεια λειτουργίας μέχρι το 2007, όταν μετά από έλεγχο της Επιτροπής Ελέγχου Καταλληλότητας Αγωνιστικών Χώρων και Αθλητικών Εγκαταστάσεων της κρατικής Περιφέρειας, κρίθηκε ακατάλληλο λόγω προβλημάτων στατικής επάρκειας. Η ανακατασκευή του, παρά την εκπόνηση διαδοχικών μελετών, έμεινε στα χαρτιά για περισσότερο από μία δεκαετία.
Σήμερα ο σύλλογος δηλώνει ως έδρα το Κλειστό Γυμναστήριο «Παναγιώτης Σαλπέας», χωρητικότητας περίπου 1.000 θεατών, ευρισκόμενο στην Ακτή Ξαβερίου.
Δεκαετίες 1960-1970-1980
Η ομάδα καλαθοσφαίρισης του Εθνικού μετρά αρκετές συμμετοχές στο Πρωτάθλημα της Β' Εθνικής κατηγορίας. Στα τέλη της Δεκαετίας του 1970 και στις αρχές εκείνης του 1980 έχασε αρκετές ευκαιρίες να προβιβαστεί στην Α' Εθνική.
Στην ομάδα του Εθνικού ξεκίνησε την προπονητική του καριέρα ο Γιώργος Βασιλακόπουλος.
Δεκαετία 1990
Την αγωνιστική περίοδο 1990-91 ο Εθνικός αναδείχθηκε Πρωταθλητής του 1ου Ομίλου Νότου της Γ' Εθνικής Κατηγορίας.
Την περίοδο 1991-92 ο Εθνικός διακρίθηκε στο Κύπελλο Ελλάδος, διοργάνωση στην οποία έφτασε μέχρι τη «Φάση των 16». Εκεί αποκλείστηκε από τον φοβερό Άρη Θεσσαλονίκης (94-124) των Γκάλη και Γιαννάκη που κατέκτησε εκείνη την περίοδο το πέμπτο τρόπαιο σε έξι χρόνια.
Δεκαετία 2000
Κατά το μεγαλύτερο μέρος της δεκαετίας του 2000 ο Εθνικός Πειραιώς λάμβανε μέρος στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Νότιας Αττικής. Σε αυτήν ανήλθε την άνοιξη του 2000 οπότε και αναδείχθηκε Πρωταθλητής Β' Κατηγορίας.
Την αγωνιστική περίοδο 2002-03 ο Εθνικός ολοκλήρωσε τις αγωνιστικές του υποχρεώσεις στη 2η θέση της βαθμολογικής κατάταξης (σε σύνολο 14 ομάδων), χάνοντας την επιστροφή στα εθνικά πρωταθλήματα από την Α.Ε. Καλλιθέας-Τζιτζιφιών. Ισοβάθμισε με τα Σούρμενα, έχοντας συλλέξει 20 νίκες και 6 ήττες, ωστόσο τοποθετήθηκε υψηλότερα από αυτά χάρις στα μεταξύ τους αποτελέσματα.
Χριστιανός Αύγουστος του Οϊτίν
Ο Χριστιανός-Αύγουστος, δανικά Christian-August (11 Ιανουαρίου 1673 - 24 Απριλίου 1726) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας του Οϊτίν (Eutin) και επίσκοπος της Λυβέκης. Επίσης κυβερνήτης του Χόλσταϊν-Γκόττορπ, ως επίτροπος του ανήλικου ανιψιού του.
Εθνικός Πειραιώς (καλαθοσφαίριση)
Δεκαετία 2000
Τη χρονιά 2004-05 η επίδοση της ομάδας του Πειραιά ήταν κάπως χειρότερη, με αποτέλεσμα να «πέσει» στην 6η θέση του τελικού βαθμολογικού πίνακα. Ο απολογισμός της χρονιάς ήταν 16 νίκες και 10 ήττες.
Την επόμενη χρονιά, 2005-06, ο Εθνικός τερμάτισε χαμηλότερα και ειδικότερα στην 7η θέση. Είχε συγκεντρώσει 12 νίκες και 14 ήττες.
Χριστιανός Αύγουστος του Οϊτίν
Βιογραφία
Ο μεγαλύτερος αδελφός του Φρειδερίκος Δ΄ διαδέχθηκε το 1695 τον πατέρα τους, ενώ στον Χριστιανό-Αύγουστο δόθηκε το μικρό φέουδο του Οϊτίν και ο τίτλος τού δούκα τού Χόλσταϊν-Οϊτίν. Επίσης ορίστηκε βοηθός Λουθηρανός επίσκοπος της Λυβέκης (1701), πριγκιπάτου υποτελούς στη Γερμανία. Μετά η οικογένειά του κατάφερε να εκλεγεί εκεί επίσκοπος (1706).
Εθνικός Πειραιώς (καλαθοσφαίριση)
Δεκαετία 2000
Την αγωνιστική περίοδο 2006-07 «κατρακύλισε» στην 11η θέση της τελικής βαθμολογίας (σε σύνολο 14 ομάδων), αποφεύγοντας τον υποβιβασμό για δύο βαθμούς. Ισοβάθμισε με το Φοίνικα Πειραιά, ο οποίος υπερίσχυσε στους μεταξύ τους αγώνες.
Χριστιανός Αύγουστος του Οϊτίν
Βιογραφία
Το 1702 απεβίωσε ο Φρειδερίκος Δ΄ και άφησε τον γιο του Κάρολο-Φρειδερίκο δύο ετών. Επίτροποι ανέλαβαν η μητέρα του Χέντβιχ-Σοφία των Βίττελσμπαχ και ο Χριστιανός-Αύγουστος, που εγκαταστάθηκε ως διοικητής. Το 1708 απεβίωσε η Χέντβιχ-Σοφία και ο Χριστιανός-Αύγουστος έμεινε μόνος κυβερνήτης. Το δουκάτο λεηλατήθηκε κατά τον Μεγάλο Βόρειο Πόλεμο (1700-21).
Εθνικός Πειραιώς (καλαθοσφαίριση)
Δεκαετία 2000
Η ατυχία του συλλόγου τελείωσε την επόμενη περίοδο, 2008-09. Επτά αγωνιστικές πριν το τέλος του Πρωταθλήματος, κι ενώ βρισκόταν στην κορυφή της βαθμολογικής κατάταξης, ο σύλλογος του Πειραιά αναδείχθηκε Κυπελλούχος Νότιας Αττικής. Τόσο στον Ημιτελικό, όσο και στον Τελικό νίκησε ομάδες που την ίδια χρονιά πρωταγωνιστούσαν στη Γ' Εθνική Κατηγορία. Ειδικότερα στον Ημιτελικό ξεπέρασε το εμπόδιο του Πανελευσινιακού με το τελικό σκορ να διαμορφώνεται σε 96-88. Στον τελικό κέρδισε τον πρώτο τίτλο της χρονιάς απέναντι στον Ερμή Περάματος (66-62) του Ντίνου Καλαμπάκου. To τέλος της χρονιάς βρήκε επίσης την ομάδα στην κορυφή της βαθμολογικής κατάταξης, ενώ ο αθλητής του συλλόγου, Θέμης Φωτόπουλος, αναδείχθηκε πρώτος σκόρερ της Κατηγορίας με 570 πόντους. Η κατάκτηση του Πρωταθλήματος της Α' Κατηγορίας οδήγησε τους Πειραιώτες στη Γ' Εθνική.
Χριστιανός Αύγουστος του Οϊτίν
Οικογένεια
Νυμφεύτηκε το 1704 την Αλμπερτίνα-Φρειδερίκη, κόρη του Φρειδερίκου Ζ΄ μαργράβου του Μπάντεν-Ντούρλαχ και είχε τέκνα :
Αναφορές σε Πηγές
Κατηγορία:Οίκος του Σλέσβιχ-Χόλσταϊν-Γκόττορπ
Εθνικός Πειραιώς (καλαθοσφαίριση)
Δεκαετία 2000
Κατά την αγωνιστική περίοδο 2009-10 ο πειραιώτικος σύλλογος διαγωνίστηκε στα πλαίσια του 1ου Ομίλου Νότου της Γ' Εθνικής τον οποίο συνέθεσαν 14 ομάδες. Στάθηκε ο άτυχος τριπλής ισοβαθμία με τον Τήρωνα Αγίων Θεοδώρων και τον Παπάγου, που συγκέντρωσαν όπως ο Εθνικός 11 νίκες και 15 ήττες. Βάσει των μεταξύ τους αποτελεσμάτων κατετάγη χαμηλότερα από εκείνους, στην 11η θέση, εντός της ζώνης του υποβιβασμού.
Ανοδική πορεία (2010-2014)
Το φθινόπωρο του 2010 ο Εθνικός Πειραιώς επέστρεψε στα γήπεδα της Ε.Σ.ΚΑ. Νότιας Αττικής και συγκεκριμένα στο Πρωτάθλημα της Α' Κατηγορίας Ανδρών. Καθήκοντα προπονητή διατηρούσε ήδη εδώ και μια διετία ο Κώστας Κλιγκόπουλος, του οποίου ο πατέρας, Μανώλης Κλιγκόπουλος, ήταν κατά τη δεκαετία του 1950 διακεκριμένος αθλητής του ποδοσφαιρικού τμήματος. Στον τελικό βαθμολογικό πίνακα της περιόδου 2010-11 ο Εθνικός τοποθετήθηκε στην 5η θέση, έχοντας συλλέξει 17 νίκες και 9 ήττες. Το καλοκαίρι του 2011 τη διοίκηση του τμήματος ανέλαβαν οι Βασίλης Δέρβος, Δημήτρης Καραφαντής και Μάνος Παγώνης.
μικρογραφία|400px|Η ομάδα καλαθοσφαίρισης του Εθνικού Πειραιώς πανηγυρίζει την κατάκτηση του [[Ένωση Σωματείων Καλαθοσφαίρισης Νότιας Αττικής|Κυπέλλου Νότιας Αττικής το Φεβρουάριο του 2012.]]Την επόμενη χρονιά, 2011-12, ο Εθνικός ανανέωσε το συμβόλαιο του Κλιγκόπουλου και μπήκε στο Πρωτάθλημα ως φαβορί για την επίτευξη ανόδου στις εθνικές κατηγορίες. Στα μέσα Ιανουαρίου ολοκληρώθηκε η θητεία του Κλιγκόπουλου και ανακοινώθηκε η πρόσληψη του Στεφάνου Λαρόζα. Στα τέλη Φεβρουαρίου ο Εθνικός πέτυχε τον πρώτο στόχο της χρονιάς: κατέκτησε το Κύπελλο Ανδρών Νότιας Αττικής για δεύτερη φορά στην ιστορία του. Αναλυτικότερα, στο μεν Ημιτελικό απέκλεισε στο Κλειστό Γυμναστήριο του Μοσχάτου τον Ιωνικό Νίκαιας με σκορ 66-63, ενώ στο Μεγάλο Τελικό απέσπασε τη νίκη από το Μίλωνα Νέας Σμύρνης στο ίδιο γήπεδο με σκορ 69-63. MVP του τελικού αναδείχθηκε ο καλαθοσφαιριστής Χρήστος Ανδρεδάκης. Σε ό,τι αφορά το Πρωτάθλημα, ο Εθνικός ισοβάθμησε στην κορυφή της τελικής βαθμολογικής κατάταξης με τον Ιωνικό, με αμφότερες τις ομάδες να έχουν συλλέξει από 22 νίκες σε 26 αγωνιστικές. Βάσει των μεταξύ τους αποτελεσμάτων, η ομάδα του Πειραιά κατετάγη δεύτερη χάνοντας την άνοδο που προβλεπόταν μόνο για τον Πρωταθλητή. Το φθινόπωρο, ωστόσο, η τύχη χαμογέλασε στους «κυανόλευκους». Ο Διαγόρας Ρόδου δήλωσε αδυναμία συμμετοχής στο Πρωτάθλημα της Β' Εθνικής Κατηγορίας, με τον Κρόνο Αγίου Δημητρίου να παίρνει τη θέση του. Συνεπώς εκκενώθηκε μία θέση στη Γ' Εθνική την οποία και δέχτηκε να καλύψει ο Εθνικός.
Την αγωνιστική περίοδο 2012-13 ο Εθνικός τοποθετήθηκε στον 1ο Όμιλο Νότου στον οποίο διασταυρώθηκε με 11 αντιπάλους. Ο απολογισμός της χρονιάς ήταν 17 νίκες και 5 ήττες, με αποτέλεσμα να καταλάβει τη 2η θέση στην τελική κατάταξη πίσω από τον τροπαιούχο Πόλι Καλλιθέας. Τους περισσότερους πόντους για λογαριασμό της ομάδας σημείωσε τη χρονιά αυτή ο Θέμης Φωτόπουλος (329), ενώ τον ακολούθησε ο Δημήτρης Γιανναλέτσος (301). Αμφότεροι βρέθηκαν στην κορυφαία δεκάδα των σκόρερ του Ομίλου, στη 2η και 7η θέση αντίστοιχα. Διακρίθηκαν επίσης οι Γιώργος Κορακίτης και Νίκος Δρακόπουλος. Σε μια επανάληψη των γεγονότων της προηγούμενης χρονιάς, ο Ιωνικός, που τερμάτισε 2ος στον έτερο Όμιλο Νότου, παραλίγο να αποβεί ξανά «μοιραίος» για τα όνειρα των Πειραιωτών. Σε μεταξύ τους αγώνα μπαράζ ο Εθνικός ηττήθηκε με σκορ 75-72, χάνοντας αρχικά την ευκαιρία να ανέλθει στη Β' Εθνική. Ωστόσο ο σύλλογος παρέμεινε πρώτος επιλαχών για άνοδο σε περίπτωση ανακατατάξεων και τον Ιούλιο του 2013 η Ομοσπονδία ανακοίνωσε πράγματι την άνοδό του. Από το Μάρτιο του 2013 την τεχνική ηγεσία της ομάδας είχε αναλάβει ο Κώστας Σορώτος.
Τον Αύγουστο η διοίκηση της ομάδας ανακοίνωσε πως η έδρα της ομάδας για τις υποχρεώσεις της στη Β' Εθνική θα ήταν το Δημοτικό Γυμναστήριο Κερατσινίου «Παντελής Νικολαΐδης». Τη χρονιά 2013-14 το Πρωτάθλημα διοργανώθηκε με τη συγκρότηση δύο Ομίλων. Ο σύλλογος του Πειραιά εντάχθηκε σε αυτόν του Νότου με 13 ακόμη ομάδες. Ολοκλήρωσε, αν και άρτι αφιχθείς, τις αγωνιστικές του υποχρεώσεις στη 2η θέση της βαθμολογικής κατάταξης, ισοβαθμώντας με τον πρωτοπόρο Αετό Αθηνών. Αμφότερες οι ομάδες είχαν στη συλλογή τους 22 νίκες και 4 ήττες, με τον Αετό να υπερέχει βάσει επίδοσης στα μεταξύ τους παιχνίδια. Την απευθείας άνοδο στην Α2 Εθνική Κατηγορία δικαιούνταν μόνο οι Πρωταθλητές Βορρά και Νότου, συνεπώς οι δεύτεροι διαγωνίστηκαν μεταξύ τους σε αγώνα Μπαράζ για ένα τρίτο εισιτήριο. Ο αγώνας διεξήχθη στο ουδέτερο Κλειστό Δ.Α.Κ. Κανήθου στη Χαλκίδα, όπου ο Εθνικός αναμετρήθηκε με τη Λιβαδειά. Παίροντας τη νίκη με σκορ 63-59 πέτυχε το στόχο της ανόδου. Τους περισσότερους πόντους για λογαριασμό του Εθνικού συγκέντρωσε ο Νίκος Ψυλέας (419 πόντοι σε 27 παιχνίδια, 15,52 μ.ό.), ο οποίος είχε και τη δεύτερη καλύτερη επίδοση στο σύνολο του Ομίλου κατά την κανονική περίοδο. Διακρίθηκαν επίσης οι Γιώργος Κουκάς (377 πόντοι σε 27 παιχνίδια, 13,96 μ.ό.) και Δημήτρης Γιανναλέτσος (277 πόντοι σε 25 παιχνίδια, 11,08 μ.ό.). Προπονητής για το μεγαλύτερο μέρος της χρονιάς ήταν ο Σορώτος, τον οποίο αντικατέστησε τον τελευταίο μήνα ο βοηθός του, Μάριος Γούναρης. Ωστόσο, η χρονιά μπορεί να χαρακτηριστεί διπλά επιτυχημένη για το σύλλογο καθώς είχε και μια δεύτερη διάκριση: στα τέλη Φεβρουαρίου κατέκτησε για τρίτη φορά το Κύπελλο Ανδρών Νότιας Αττικής. Στον Ημιτελικό, που διεξήχθη όπως και ο Τελικός στο Κλειστό Γυμναστήριο Μοσχάτου, ο Εθνικός ξεπέρασε το εμπόδιο του Μίλωνα Νέας Σμύρνης με σκορ 53-73. Το τρόπαιο κατακτήθηκε απέναντι στον Πρωτέα Βούλας, ο οποίος αξιοσημείωτα ήταν τότε πρωτοπόρος της Β' Κατηγορίας Νότιας Αττικής με τη διαφορά δυναμικότητας να μην αποτυπώνεται στο παρκέ. Το παιχνίδι έληξε με σκορ 83-77 και MVP αναδείχθηκε ο Γιώργος Κουκάς.
Περίοδος ακμής στην Α2 Εθνική (2014-2018)
Το φθινόπωρο του 2014 ο Εθνικός επέστρεψε μετά από μια δεκαετία στο θεσμό του Κυπέλλου Ανδρών. Στην Α' Φάση κληρώθηκε απέναντι στον Ο.Φ.Η., τον οποίο και νίκησε εκτός έδρας με σκορ 66-78. Ωστόσο, στην 1η Αγωνιστική της Β' Φάσης ήταν η σειρά των «κυανόλευκων» να γνωρίσουν τον αποκλεισμό, καθώς ηττήθηκαν εκτός έδρας από το Φίλιππο Βέροιας με σκορ 75-64. Τα παιχνίδια αυτά ήταν και τα πρώτα επίσημα της ομάδας με νέο προπονητή το Τζίμη Κουστένη. Η πρώτη χρονιά της ομάδας στην Α2 Εθνική, 2014-15, χαρακτηρίστηκε από δυναμισμό με την ομάδα να τερματίζει στην 4η θέση της τελικής κατάταξης (σε σύνολο 14 ομάδων). Ειδικότερα ισοβάθμισε με το Ψυχικό και τη Λιβαδειά που επίσης είχαν συγκεντρώσει 17 νίκες και 9 ήττες, ωστόσο υπερτερούσε και των δύο στα μεταξύ τους παιχνίδια. Αυτή ήταν η τελευταία σύγχρονη χρονιά που δεν διεξήχθησαν Play-offs, συνεπώς η ομάδα δεν είχε την ευκαιρία να προσπαθήσει να βελτιώσει τη θέση της. Πρώτος σκόρερ της ομάδας αναδείχθηκε ο Ανδρόνικος Γκιζόγιαννης (316 πόντοι σε 24 παιχνίδια, 13,17 μ.ό.), ενώ διακρίθηκαν επίσης οι Νίκος Ψυλέας (192 πόντοι σε 18 παιχνίδια, 10,67 μ.ό.), Κώστας Μαχαίρας (249 πόντοι σε 24 παιχνίδια, 10,38 μ.ό.) και Γιάννης Δεμερτζής (130 πόντοι σε 13 παιχνίδια, 10,00 μ.ό.). Τη θέση του προπονητή ανέλαβαν μέσα στη χρονιά τρία διαφορετικά άτομα, αφού ο Κουστένης αντικαστάθηκε το Νοέμβριο του 2014 προσωρινά από το Μάριο Γούναρη, ενώ από τον Ιανουάριο του 2015 η θέση δόθηκε στο Βαγγέλη Βλάχο, ο οποίος παρέμεινε και μετά την ολοκλήρωση του Πρωταθλήματος.
Η αγωνιστική δράση της περιόδου 2015-16 ξεκίνησε για τον Εθνικό με τις υποχρεώσεις του στο Κύπελλο Ελλάδος. Κληρώθηκε στην πρεμιέρα με τον Ηρακλή Θεσσαλονίκης τον οποίο υποδέχθηκε στην έδρα του. Σε έναν αμφίρροπο αγώνα ηττήθηκε με σκορ 81-82 με συνέπεια να αποκλειστεί από τη συνέχεια της διοργάνωσης. Στο Πρωτάθλημα, το οποίο διοργανώθηκε με τη συμμετοχή 15 συλλόγων, ο Εθνικός ήταν ξανά εκ των πρωταγωνιστών συγκεντρώνοντας 19 νίκες και 9 ήττες. Ισοβάθμισε με τον Προμηθέα Πατρών, ωστόσο βρέθηκε να υπερτερεί στα μεταξύ τους παιχνίδια και σαν αποτέλεσμα κατετάγη υψηλότερα αυτού, στην 3η θέση της Κανονικής Περιόδου. Ωστόσο η αντιπαράθεση των δύο ομάδων δεν σταμάτησε στο σημείο αυτό: τη χρονιά αυτή διοργανώθηκαν για πρώτη φορά Play-offs ανόδου μεταξύ των ομάδων που κατέλαβαν τις θέσεις 2-5. Ο Εθνικός διασταυρώθηκε με τον Προμηθέα μεταφέροντας μία νίκη (77-73 εντός) και μία ήττα (80-76 εκτός) από την Κανονική Περίοδο. Χρειάζονταν δύο νίκες για να περάσει ο νικητής στην επόμενη φάση. Στον πρώτο αγώνα ο Εθνικός νίκησε στον Πειραιά με σκορ 83-79 στην παράταση (κ.α. 70-70). Στο δεύτερο ηττήθηκε στην Πάτρα με σκορ 69-63. Συνεπώς η σειρά κρίθηκε στον Πειραιά, σε αγώνα κεκλεισμένων των θυρών, όπου ο Εθνικός ηττήθηκε με σκορ 60-68. Συνεπώς ο Εθνικός ολοκλήρωσε τη χρονιά στην 4η θέση της τελικής βαθμολογίας. Παραγωγικότερος σκόρερ της ομάδας αναδείχθηκε ο Φώτης Βασιλόπουλος (473 πόντοι σε 31 παιχνίδια, 15,26 μ.ό.), ενώ διακρίθηκαν επίσης οι Ανδρόνικος Γκιζόγιαννης (413 πόντοι σε 31 παιχνίδια, 13,32 μ.ό.) και Κώστας Τότσιος (390 πόντοι σε 30 παιχνίδια, 13,00 μ.ό.). Για άλλη μια χρονιά παρατηρήθηκε αστάθεια στον πάγκο της ομάδας: το Νοέμβριο του 2015 το Βλάχο αντικατέστησε ο Δημήτρης Λιόγας, ενώ τα Play-offs διεκπεραίωσε ο Γιώργος Καλαφατάκης.
Το καλοκαίρι του 2016 ανακοίνωσαν την αποχώρησή τους από τη διοίκηση του τμήματος οι Βασίλης Δέρβος, Δημήτρης Καραφαντής και Νίκος Σταφυλάκης με το τμήμα να επιστρέφει στα χέρια του ερασιτέχνη Εθνικού. Επικεφαλης του τμήματος τέθηκε ο Κώστας Δεριζιώτης. Καθήκοντα προπονητή ανέλαβε στο μεταξύ εκ νέου ο Βαγγέλης Βλάχος, ο οποίος παρέμεινε στη θέση αυτή ολόκληρη την περίοδο 2016-17. Η αγωνιστική δράση ξεκίνησε, όπως αναμενόταν, από το Κύπελλο Ελλάδος, με τους Πειραιώτες να υποδέχονται στην έδρα τους στα πλαίσια της Α' Φάσης τα Εκπαιδευτήρια Δούκα. Γνωρίζοντας την ήττα με σκορ 71-82, αποκλείστηκαν από τη συνέχεια της διοργάνωσης. Στη διάρκεια του Πρωταθλήματος της Α2 Εθνικής Κατηγορίας, στο οποίο διαγωνίστηκαν 16 ομάδες, ο Εθνικός συγκέντρωσε 16 νίκες και 14 ήττες. Στον τελικό βαθμολογικό πίνακα βρέθηκε στην 7η θέση, χωρίς δικαίωμα συμμετοχής στη διαδικασία των Play-offs. Τους περισσότερους πόντους συγκεντρωσε για λογαριασμό του Εθνικού ο Νίκος Κόκκαλης (481 πόντοι σε 28 παιχνίδια, 17,18 μ.ό.), ενώ διακρίθηκαν επίσης ο Κώστας Μαχαίρας (435 πόντοι σε 30 παιχνίδια, 14,50 μ.ό.), ο Παρασκευάς Μάρτζος (387 πόντοι σε 30 παιχνίδια, 12,90 μ.ό.) και ο Εσθονός Ράιτ-Ρίιβο Λάανε (305 πόντοι σε 29 παιχνίδια, 10,52 μ.ό.).
Τον Αύγουστο του 2017 ανακοινώθηκε αλλαγή έδρας για το σύλλογο, ο οποίος μετέφερε τις δραστηριότητές του στο Κλειστό Γυμναστήριο «Παναγιώτης Σαλπέας». Οι υποχρεώσεις τις ομάδας ξεκίνησαν το Σεπτέμβρη, οπότε και αντιμετώπισε στο Κύπελλο Ελλάδος το Αγρίνιο εκτός έδρας. Η νίκη της ομάδας με σκορ 55-70 την οδήγησε στην επόμενη αγωνιστική. Εκεί ξεπέρασε επιτυχώς και το εμπόδιο του Αμαρουσίου, το οποίο υποχρέωσε σε ήττα στην έδρα του με σκορ 62-74. Στην 1η Αγωνιστική της Β' Φάσης ο Εθνικός υποδέχτηκε τον Ηρακλή, ο οποίος, όπως και δύο χρόνια νωρίτερα, διέκοψε την πορεία των Πειραιωτών στο θεσμό επικρατώντας αυτή τη φορά με σκορ 65-72. To Πρωτάθλημα της Α2 Εθνικής την περίοδο 2017-18 διοργανώθηκε εκ νέου με τη συμμετοχή 16 συλλόγων από ολόκληρη την Ελλάδα. Στο ανταγωνιστικό αυτό πλαίσιο ο Εθνικός συγκέντρωσε 17 νίκες και 13 ήττες, ολοκληρώνοντας τις αγωνιστικές του υποχρεώσεις στην 5η θέση του βαθμολογικού πίνακα της Κανονικής Περιόδου. Στη διαδικασία των Play-offs ανόδου ο Εθνικός βρέθηκε αντιμέτωπος με την Α.Ε. Χολαργού η οποία είχε τερματίσει στη 2η θέση. Οι δύο ομάδες μετέφεραν ήδη από μία εντός έδρας νίκη στη σειρά (78-59 στον Πειραιά, 79-75 στο Χολαργό) και χρειάζονταν δύο ακόμη για να προκριθούν. Στον πρώτο αγώνα της σειράς ο Χολαργός επικράτησε στην έδρα του με σκορ 87-66. Ωστόσο, η ομάδα του Πειραιά αποδείχθηκε ανθεκτική και κατάφερε να ισοφαρίσει τη σειρά στη δική της έδρα, με τελικό σκορ 81-75. Στον τελευταίο αγώνα, όμως, ήταν ο Χολαργός αυτός που κατάφερε να αναδειχθεί νικητής της σειράς, με το σκορ να διαμορφώνεται σε 85-57. Συνεπώς ο Εθνικός τερμάτισε οριστικά στην 5η θέση. Παραγωγικότερος σκόρερ της χρονιάς αναδείχθηκε ο Ράιτ-Ρίιβο Λάανε (441 πόντοι σε 33 παιχνίδια, 13,36 μ.ό.), ενώ ακολούθησαν οι Κώστας Μαχαίρας (404 πόντοι σε 31 παιχνίδια, 13,03 μ.ό.) και Παρασκευάς Μάρτζος (394 πόντοι σε 32 παιχνίδια, 12,31 μ.ό.). Τρεις προπονητές κάθησαν στον πάγκο της ομάδας την περίοδο αυτή: ο Βαγγέλης Βλάχος συνέχισε μέχρι τον Οκτώβριο του 2017, τον οποίο διαδέχθηκε ο Μιχάλης Κουταλιανός μέχρι τον Ιανουάριο του 2018, ο οποίος με τη σειρά του αντικαταστάθηκε από τον Σάββα Συμεωνίδη που έμεινε μέχρι τον Ιούνιο του 2018.
Πτώση και πανδημία Covid-19 (2018-2021)
Τον Ιούνιο του 2018 ο πρόεδρος και βασικός χρηματοδότης της ομάδας, Κωνσταντίνος Δεριζιώτης, ανακοίνωσε πως έπειτα από τέσσερα χρόνια θα αποχωρούσε από το σύλλογο. Την ηγεσία ανέλαβαν οι βετεράνοι Κώστας Μπρούστας, Θέμης Κορκόδειλος και Γιώργος Μακρινός. Οι περισσότεροι αθλητές της προηγούμενης περιόδου αποχώρησαν. Σε αυτή τη δύσκολη συγκυρία ως προπονητής προσελήφθη το Σεπτέμβριο ο Θεόδωρος Παλαιοχωρίτης. Λίγες ημέρες μετά ο Εθνικός επέστρεψε στην αγωνιστική δράση για το θεσμό του Κυπέλλου Ελλάδος. Διαγωνίστηκε απευθείας στη 2η Αγωνιστική της Α' Φάσης, ταξιδεύοντας στη Βέροια για να αντιμετωπίσει το Φίλιππο. Ηττήθηκε με σκορ 70-58 με αποτέλεσμα να μην μακροημερεύσει στη διοργάνωση. Σε ό,τι αφορά το Πρωτάθλημα, η ομάδα δεν αποσύρθηκε, ωστόσο πέτυχε μόλις 1 νίκη σε 30 αγωνιστικές. Συνεπώς κατετάγη στη 16η και τελευταία θέση, γνωρίζοντας τον απευθείας υποβιβασμό. Κορυφαίοι σκόρερ για λογαριασμό της ομάδας αναδείχθηκαν οι Νίκος Μαραγκίδης (380 πόντοι σε 26 παιχνίδια, 14,62 μ.ό.) και Νίκος Μίχαλος (290 πόντοι σε 16 παιχνίδια, 18,13 μ.ό.). Διακρίθηκαν επίσης ο Σέρβος Νίκολα Στανόγεβιτς (137 πόντοι σε 10 παιχνίδια, 13,70 μ.ό.), ο Ανδριανός Βουρλιωτάκης-Περδικάρης (260 πόντοι σε 24 παιχνίδια, 10,83 μ.ό.) και ο Βασίλης Τζίμης (196 πόντοι σε 19 παιχνίδια, 10,32 μ.ό.). Για μια ακόμη χρονιά υπήρξε αστάθεια στον πάγκο της ομάδας: ο Παλαιοχωρίτης ανέλαβε τη θέση τεχνικού διευθυντή και αντικαταστάθηκε το Δεκέμβριο του 2018 από τον Ηλία Μανδραγό που ολοκλήρωσε τη χρονιά. Τον Ιούνιο ανακοινώθηκε ως νέος προπονητής ο Ιορδάνης Μουριχίδης, ωστόσο η συνεργασία των δύο πλευρών τελείωσε το Σεπτέμβρη πριν ουσιαστικά αρχίσει η επόμενη χρονιά.
Λίγο πριν αποχωρήσει ο Μουριχίδης, είχε προλάβει να καθοδηγήσει την ομάδα σε δύο επίσημα παιχνίδια στα πλαίσια της Α' Φάσης του Κυπέλλου Ελλάδος (καθώς τη χρονιά αυτή οι ομάδες Β' Εθνικής είχαν δικαίωμα συμμετοχής). Στο πρώτο ο Εθνικός νίκησε εντός έδρας τη Ν.Ε. Μεγαρίδος με σκορ 70-64. Στο δεύτερο δεν κατάφερε να ξεπεράσει το εμπόδιο του Αμύντα Υμηττού, από τον οποίο και ηττήθηκε εντός έδρας με σκορ 60-73. Λίγες ημέρες πριν από την έναρξη του Πρωταθλήματος της Β' Εθνικής Κατηγορίας η διοικούσα επιτροπή του τμήματος, με επικεφαλής το Δημήτρη Καραφαντή, ανακοίνωσε την επιστροφή του Κώστα Σορώτου στην τεχνική ηγεσία της ομάδας. Ωστόσο στα μέσα Νοέμβρη η συνεργασία των δύο πλευρών έληξε. Τη θέση του ανέλαβε ο Κώστας Οικονομάκης με συνεργάτη το Χρήστο Αναστασίου. Παρά τις εξελίξεις στα μέτωπα αυτά, το Πρωτάθλημα της αγωνιστικής περιόδου 2019-20 δεν έληξε ποτέ, καθώς διεκόπη οριστικά μετά την ολοκλήρωση της 21ης Αγωνιστικής εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό ο Εθνικός βρισκόταν στην 5η θέση του βαθμολογικού πίνακα του Ομίλου Νότου.
Ακόμα πιο άδοξη ήταν η περίοδος 2020-21 που ολοκληρώθηκε μετά από μόλις 4 αγωνιστικές για τους ίδιους λόγους. Στο σημείο αυτό ο Εθνικός, πάντα με προπονητή τον Οικονομάκη, βρισκόταν αήττητος στην κορυφή του βαθμολογικού πίνακα του Ομίλου Νότου. Στο δε Κύπελλο Ελλάδος συμμετείχαν ομάδες μόνο των δύο ανώτερων εθνικών κατηγοριών.
Έμβλημα
Το έμβλημα του συλλόγου έχει εξελιχθεί με την πάροδο του χρόνου.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2021-22, ο Εθνικός Ο.Φ.Π.Φ. λαμβάνει μέρος στο Πρωτάθλημα της Β' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στο 1ο Όμιλο Νότου, τον οποίο συνθέτουν 13 σύλλογοι.
Την περίοδο αυτή οι ομάδες της Β' Εθνικής δεν είχαν δικαίωμα συμμετοχής στο Κύπελλο Ελλάδος. Ωστόσο ο Εθνικός δήλωσε συμμετοχή στο Κύπελλο Ανδρών που διοργάνωσε η Ε.Σ.Κ. Νότιας Αττικής. Ειδικότερα ξεκίνησε απευθείας από την 3η Αγωνιστική όπου και κληρώθηκε απέναντι στον Έσπερο Καλλιθέας. Αποκλείστηκε άμεσα κατόπιν εκτός έδρας ήττας με σκορ 95-79.
Έδρα του συλλόγου είναι το Κλειστό Γυμναστήριο Πειραιώς «Παναγιώτης Σαλπέας», χωρητικότητας 1.000 καθήμενων θεατών. Πρόεδρος της διοικούσας επιτροπής του τμήματος είναι ο Δημήτρης Καραφαντής. Καθήκοντα πρώτου προπονητή διατηρούσε στο πρώτο μισό της χρονιάς ο Γιάννης Καράμπελας, ο οποίος αντικαταστάθηκε στις αρχές Φεβρουαρίου από το Νάσο Χούμπαυλη. Το ρόστερ του Εθνικού Πειραιώς για την αγωνιστική περίοδο 2021-22 συνθέτουν οι παρακάτω αθλητές:
Εξωτερικοί σύνδεσμοι
Καλαθοσφαιριση Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις ομάδων καλαθοσφαίρισης σε άγνωστο έτος
Εκλογές στο Κουρασάο
Στο Κουρασάο εκλέγεται το νομοθετικό σώμα, που ονομάζεται Estates of Curaçao. Αποτελείται από 21 μέλη που εκλέγονται με απλή αναλογική για θητεία 4 ετών. Το πρώτο Estates διαδέχτηκε το νησιωτικό συμβούλιο που αποτελούσε έναν τύπο κυβέρνησης στις Ολλανδικές Αντίλλες, των οποίων τμήμα ήταν το Κουρασάο, ως το 2010. Τον Οκτώβριο του 2012 έγιναν εκλογές για την ανάδειξη των μελών του νομοθετικού σώματος.
Ροζίτα Σώκου
Η Ροζίτα (Ζωή Μαρία) Σώκου (9 Σεπτεμβρίου 1923 - 14 Δεκεμβρίου 2021) ήταν Ελληνίδα δημοσιογράφος, συγγραφέας, μεταφράστρια και κριτικός.
Προσωπική ζωή
Γεννήθηκε στις 9 Σεπτεμβρίου 1923 στην Πλάκα της Αθήνας και μεγάλωσε στο Ψυχικό. Ήταν κόρη του δημοσιογράφου, θεατρικού συγγραφέα και εκδότη Γεωργίου Σώκου και της Τιτίκας Μιχαηλίδου, με καταγωγή από τη Σμύρνη. Παρακολουθούσε από νηπιακής ηλικίας μαζί με τον παππού της Φώτη Μιχαηλίδη, μανιώδη θεατρόφιλο και κινηματογραφόφιλο, τις κινηματογραφικές ταινίες και θεατρικές παραστάσεις που παίζονταν στην Αθήνα. Διατηρούσε τις ιδιόχειρες προσωπικές της κριτικές από την εποχή του Γυμνασίου. Το 1937 πέθανε ο πατέρας της ύστερα από μακρόχρονη ασθένεια και εκείνη ξεκίνησε να εργάζεται ως μεταφράστρια και καθηγήτρια ξένων γλωσσών. Το 1957 παντρεύτηκε τον Ιταλό δημοσιογράφο Μάνλιο Μαραντέι (Manlio Maradei) και αναχώρησε για την Ιταλία. Το 1958 απέκτησε την κόρη της Ιρένε και το 1961 επέστρεψε μαζί της στην Ελλάδα. Έχει δύο εγγόνια, τον Τανκρέντι-Εμίλιο (1993) και τη Λαβίνια-Φαρίντα (1997). Νοσηλεύτηκε στο νοσοκομείο Αλεξάνδρας με κορωνοϊό. Απεβίωσε σε ηλικία 98 ετών στις 14 Δεκεμβρίου 2021.
Σπουδές
Τελείωσε το Αρσάκειο Γυμνάσιο Θηλέων, τις τάξεις του Γαλλικού Ινστιτούτου Αθηνών με δάσκαλο τον Ροζέ Μιλλιέξ και πήρε το Cambridge Diploma of English Studies από το Βρετανικό Συμβούλιο. Μόλις ολοκλήρωσε το σχολείο, έδωσε εξετάσεις στη Σχολή Καλών Τεχνών. Άφησε τη σχολή μόλις γνώρισε τον Γιάννη Τσαρούχη και ίδρυσε μαζί του έναν ερασιτεχνικό όμιλο. Στα χρόνια της γερμανικής κατοχής παρακολουθούσε μαθήματα στη θεατρική σχολή του Βασίλη Ρώτα. Καθηγητές της υπήρξαν εκτός από τον ίδιο ο γλύπτης Απάρτης, η θεατρολόγος Σοφία Μαυροειδή-Παπαδάκη, ο Γιαννούλης Σαραντίδης στη θεατρική τέχνη, ο σκηνογράφος και ζωγράφος Τσαρούχης, ο ενδυματολόγος Αντωνάκης Φωκάς. Ορισμένοι από τους συμμαθητές της ήταν: οι τρεις αδελφοί Ξενάκη (Γιάννης, Ιάσων και Κοσμάς), ο Νίκος Γεωργιάδης, ο Μίνως Αργυράκης, ο Μίνως Βολανάκης, ο Μάνος Ζαχαρίας. Μετά την απελευθέρωση πήγε στην Αγγλία, όπου παρακολούθησε έναν θερινό κύκλο μαθημάτων με θέμα τη λογοτεχνία του 20ού αιώνα στο κολλέγιο Lady Margaret Hall του Πανεπιστημίου της Οξφόρδης.
Εκλογές στο Κουρασάο
2012
Μετά τις εκλογές, οι εταίροι του συνασπισμού που κυβέρνησε από το 2010 (PS, MFK και MAN) σχημάτισαν κυβέρνηση με προσωρινό πρωθυπουργό τον Ντάνιελ Χόντγκε. Τον Ιούνιο του 2013 το Χόντγκε διαδέχθηκε στην πρωθυπουργία ο αρχηγός του PS, Ιβάρ Ασιές.
Ροζίτα Σώκου
Έντυπη δημοσιογραφία
Υπήρξε μια από τις πρώτες Ελληνίδες γυναίκες δημοσιογράφους. Άρχισε να ασχολείται επαγγελματικά με την κινηματογραφική κριτική το 1946. Εργάστηκε στο περιοδικό Χόλλυγουντ, στις εφημερίδες Οι καιροί (1948-1950), Ανεξαρτησία (1949), Βραδυνή (1949-1955) και συγχρόνως στην Athens News (1952-1980). Το 1953 η Ελένη Βλάχου, που ως τότε έγραφε η ίδια την κινηματογραφική κριτική της Καθημερινής, της παρέδωσε τη στήλη, την οποία η Σώκου διατήρησε για αρκετά χρόνια, συνεργαζόμενη και με τα περιοδικά Εκλογή και Εικόνες.
Εκλογές στο Κουρασάο
2012
! style="background-color:#E9E9E9; width:400; text-align:left;" colspan="2" | Εθνικό κόμμα ! style="background-color:#E9E9E9" align=left| Αρχηγός ! style="background-color:#E9E9E9; width:50;" | Ψήφοι ! style="background-color:#E9E9E9; width:50;" | % ! style="background-color:#E9E9E9; width:50;" | +/– ! style="background-color:#E9E9E9; width:50;" | Έδρες ! style="background-color:#E9E9E9; width:50;" | +/–
2016
Στις βουλευτικές εκλογές στις 5 Οκτωβρίου 2016, έλαβαν μέρος συνολικά 13 κόμματα.
Ροζίτα Σώκου
Έντυπη δημοσιογραφία
Όταν έναν χρόνο αργότερα πήγε στην Ιταλία, διατήρησε τη συνεργασία της με την Ελένη Βλάχου στο περιοδικό Εκλογή. Εκεί γνώρισε τον γελοιογράφο Γιάννη Κυριακόπουλο (κατά κόσμον ΚΥΡ), τον οποίο σύστησε στην Ελένη Βλάχου. Επιστρέφοντας το 1961 στην Ελλάδα, στήριξε τη δημιουργία της Μεσημβρινής (1961-1965).
Συνεργάστηκε επί χρόνια με την Ταινιοθήκη της Ελλάδος, γράφοντας φυλλάδια και παρουσιάζοντας ταινίες πριν από τις Κυριακάτικες προβολές τους.
Μετά το πραξικόπημα του 1967, η Ελένη Βλάχου έκλεισε την Καθημερινή φεύγοντας στο εξωτερικό και η Ροζίτα Σώκου αποτέλεσε το ένα από τα δύο στελέχη της εφημερίδας που αρνήθηκαν να υπογράψουν τη συλλογική μήνυση κατά της Βλάχου. Με την υπογραφή της θα συνομολογούσε πως είχε άδικο η Ελένη Βλάχου όταν υποστήριζε πως υπό το υφιστάμενο καθεστώς ήταν αδύνατον να συνεχιστεί η έκδοση μιας αντικειμενικής εφημερίδας. Για την άρνησή της αυτή, η Σώκου πέρασε από πειθαρχικό συμβούλιο, όπου απειλήθηκε με διαγραφή από την ΕΣΗΕΑ. Στη συνέχεια συνεργάστηκε στη δημιουργία του περιοδικού του Γιάννη Πουρνάρα Επίκαιρα, καθώς και στο Πρώτο. Το 1968 πήγε για λογαριασμό του τελευταίου σε αποστολή στη Σοβιετική Ένωση και στο Χόλυγουντ.